Държавен вестник, бр. 3, 2007 г., стр. 63

Б Р О Й  3
Д Ъ Р Ж А В Е Н   В Е С Т Н И К
С Т Р .  63
Чл. 86. Съобщенията се доставят до абоната
на хартиен носител, в електронен вид или посред-
ством друг постоянен носител на информация.
Чл. 87. Съобщения, получени от екипажа на
ВС в полет, предназначени за предаване по
международната AFTN мрежа, се обработват в
центъра, където е получено съобщението, пре-
ди въвеждането им в мрежата.
Чл. 88. Съобщения, включително от екипа-
жа на ВС в полет, които нямат конкретен полу-
чател и съдържат метеорологична информация,
се предават незабавно към метеорологичната
служба, свързана с AFTN центъра в точката на
приемане на съобщението.
Чл. 89. Съобщения, включително от екипа-
жа на ВС в полет, които нямат конкретен полу-
чател и съдържат информация за управление
на въздушното движение, се предават незабав-
но към органа за обслужване на въздушното
движение, свързан с AFTN центъра.
Чл. 90. Националният AFTN център изпол-
зва универсалното координирано време (UTC).
Полунощ се определя като 24:00 часа за край на
деня и 00:00 часа за начало на деня.
Чл. 91. (1) В AFTN центъра се поддържат
писмен или автоматичен дневник.
(2) В писмения дневник на AFTN центъра се
записват всички съобщения, изпратени от опе-
ратора по време на дежурството му.
(3) В автоматичния дневник на AFTN цен-
търа се записват всички съобщения по време на
пристигането им, освен при прекъсване на връз-
ката при получаването им.
Чл. 92. Автоматичният и писменият дневник
на AFTN центъра служат като доказателство за
предадените съобщения и за предприетите дей-
ствията от дежурните оператори на центъра.
Чл. 93. (1) Информация в писмените днев-
ници на AFTN центъра се вписва само от де-
журните оператори.
(2) Поправка в писмения дневник се извър-
шва само от лицето, което е направило първо-
началното вписване, и се удостоверява с името
и подписа му.
Чл. 94. Записите в писмените и/или автома-
тичните дневници се съхраняват за срока по
чл. 9, ал. 2. В случай на авиационно разследва-
не дневниците се съхраняват за срок, определен
от комисията, извършваща разследването.
Чл. 95. (1) В международната мрежа AFTN
се използват съкращения и кодове, които отго-
варят на стандартите по чл. 2, ал. 2.
(2) Ако в съобщенията се съдържат съкра-
щения и кодове, различни от тези по ал. 1, по-
дателят на съобщението осигурява на приема-
щия център дешифриране на използваните сък-
ращения и кодове.
Чл. 96. Прието в AFTN центъра съобщение
не се предава по мрежата, когато центърът,
откъдето съобщението е въведено в мрежата,
направи искане за анулирането му.
Раздел III
Въздушна подвижна радиослужба (AMS)
Чл. 97. Въздушната подвижна радиослуж-
ба включва всички съоръжения и системи, ка-
тегории съобщения и радиотелефонни проце-
дури, използвани за осъществяване на дале-
косъобщения между органите за обслужване
на въздушното движение (ОВД) и въздухо-
плавателните средства или между две или по-
вече въздухоплавателни средства, включител-
но станции за бедствия и аварийно-спасител-
ни действия.
Чл. 98. Съоръженията и системите от въз-
душната подвижна радиослужба са:
1. наземна авиационна станция, която е на-
земна радиостанция от въздушна подвижна
радиослужба;
2. летищни контролни радиостанции, които
са наземни станции, използвани за осъществя-
ване на комуникация между летищна контрол-
на кула и подвижни станции или станции на
въздухоплавателни средства;
3. радиостанции за контрол “въздух-земя”,
които са наземни станции, използвани за осъ-
ществяване на комуникации между органите за
ОВД и въздухоплавателните средства в полет;
4. авиационна станция на ВС, която е стан-
ция от въздушна подвижна радиослужба, ин-
сталирана на борда на въздухоплавателно
средство.
Чл. 99. Видовете комуникации на въздушна-
та подвижна радиослужба според тяхното пред-
назначение са:
1. радиокомуникации между органите за ОВД
и въздухоплавателни средства в полет—“въз-
дух-земя”;
2. радиокомуникации между органите за ОВД
и подвижни обекти в района на летателното
поле—“земя-земя”;
3. радиокомуникации между въздухоплава-
телни средства в полет—“въздух-въздух”.
Чл. 100. Връзката между наземни станции и
радиостанция на въздухоплавателно средство
или подвижни станции се осъществява от стан-
цията, която има да предаде съобщение.
Чл. 101. Когато наземната станция е пови-
кана едновременно от няколко радиостанции
на въздухоплавателни средства, операторът на
наземната станция решава реда, по който да
комуникира.
Чл. 102. Категориите съобщения, осигуря-
вани от въздушната подвижна радиослужба, ре-
дът на приоритет при изграждането на връз-
ките при предаването на съобщения, радиоте-
лефонните процедури при осъществяване на
обичайни връзки и връзки при кризи, бедстве-
ни положения и аварийно-спасителни действия
се определят в указания, издавани от ГД “ГВА”.